Diari Oficial de la Generalitat Valenciana


Sumari del DOGV 6533, del 01-06-2011 (2011/5407)

Notificació de la sentència dictada en el judici de divorci contenciós número 1117/2010.
----------------------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5407


Organisme emissor
:   Jutjat de Primera Instància i Instrucció número 4 de Vila-real

Tipus de document
:   Edicte

Notificació de la sentència dictada en el judici de divorci contenciós número 1117/2010. [2011/5407]  
Divorci contenciós 001117/2010  
De: Danilo Zangara.  
Procurador: Pablo Vicente Ricart Andreu.  
Contra: Ana Paula Alves Regis.  
Procurador/a: -  
En aquest procediment de divorci número 1117/2010 seguit a instàncies de Danilo Zangara contra Ana Paula Alves Regis s'ha dictat la sentència, que, literalment, és com segueix:  
«Jutjat de Primera Instància i Instrucció número 4 de Vila-real  
Assumpte: judici de divorci contenciós 1117/2010  
Sentència número 30/2011  
Vila-real, 7 de març de 2011.  
M.ª Isabel Llambés Sánchez, jutgessa del Jutjat de Primera Instància i Instrucció número 4 Vila-real i partit judicial, he vist aquestes actuacions del judici de divorci registrades amb el número de procediment 1117/2010, seguides a instàncies de Danilo Zangara, contra Ana Paula Alves Regis, la representació i l'assistència lletrada de la qual consta en les actuacions.  
Dispositiva  
Estime la demanda interposada pel procurador dels tribunals Pablo Vicente Ricart Andreu, en nom i representació de Danilo Zangara contra Ana Paula Alves Regis, i declare dissolt per divorci el matrimoni d'ambdós cònjuges i dispose les mesures següents:  
  
Queden revocats els consentiments i poders que qualsevol dels esposos haguera atorgat a l'altre.  
Sobre la pàtria potestat es manté la titularitat compartida entre ambdós cònjuges. Així mateix, s'atribueix al pare, Danilo Zangara, la guarda i custòdia del seu fill menor.  
S'atorga a favor de la mare un règim de visites ordinari, de caps de setmana alterns, des de les 18.00 hores del divendres a les 20.00 hores del diumenge, amb recollida i restitució del menor en el domicili patern. Així mateix, la mare podrà gaudir de la companyia del menor durant la meitat dels períodes de vacances, Nadal, Setmana Santa i estiu, en el cas que no mitjance cap acord entre els pares, a la mare li correspondrà l'elecció els anys parells i al pare els imparells. Atesa la falta de comunicació que en l'actualitat hi ha entre la mare i el menor, el compliment d'aquest règim de visites s'haurà de realitzar en un primer moment a través de la supervisió del corresponent punt de trobada familiar.  
La mare haurà d'abonar com a pensió d'aliments a favor del menor, la quantitat de 150 euros mensuals, dins dels 5 primers dies de cada mes, en el compte designat per l'actor, pensió que serà actualitzada anualment a l'inici de cada període d'acord amb l'índex de preus de consum, publicat per l'Institut Nacional d'Estadística.  
  
No pertoca fer especial pronunciament sobre costes.  
aquestes mesures podran ser modificades quan s'alteren substancialment les circumstàncies.  
Una vegada siga ferma aquesta resolució, lliureu un ofici a l'encarregat del Registre Civil, que anirà acompanyat d'una testimoniança d'aquella, perquè puga anotar-ne la part dispositiva en la inscripció de matrimoni corresponent; poseu-ne en les actuacions un certificat i incloeu aquesta sentència en el llibre de sentències.  
Notifiqueu aquesta sentència a les parts, i feu-los saber que contra aquesta podran interposar un recurs d'apel·lació davant de l'Audiència Provincial dins del termini de cinc dies des que es notifique, que es prepararà davant d'aquest Jutjat.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
  
Haurà de constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 7346 OW EEEE AA) indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
I atés que la demandada esmentada, Ana Paula Alves Regis, es troba en parador desconegut, s'expedeix aquest edicte a fi que valga de notificació de forma deguda.  
  
Vila-real, 13 d'abril de 2011.- La secretària judicial: Carmen García Poveda.